cyanic-selkie/wikianc huggingface dataset:
Vilis Rīdzenieks
Apbalvojumi
1930. gadā Rīdzenieku apbalvoja ar piektās šķiras Triju Zvaigžņu ordeni, 1938. gadā — piektās šķiras Atzinības krustu.
Ģimene
Ar pirmo sievu Mariju (dzimušu Vāveri) Rīdzenieci (1882-1935) bija kopā no 1909. gada, kopā izveidojot fotosalonu, salaulājās 1927. gadā, pēc tam par audžumeitu pieņēma sievas māsas meitu Austru (dzimusi 1905. gadā). Pēc pirmās sievas nāves apprecējās ar Olgu (dzimusi Oša-Vītiņa) Rīdzenieci (1903-1993). 1942. gadā adoptēja Olgas meitu Atālu Rīdzenieci (1926-2017).
Walt Disney Studios Motion Pictures
Walt Disney Studios Motion Pictures ir ASV filmu izplatītājs, kas pieder kompānijai The Walt Disney Company. Uzņēmums nodarbojas ar Walt Disney Studios studijas filmu, ieskaitot Walt Disney Pictures, Walt Disney Animation Studios, Pixar, Marvel Studios, Lucasfilm, 20th Century Studios, Fox Searchlight Pictures, Fox 2000 Pictures un Blue Sky Studios, izplatīšanu kinoteātros, tirgzinību un reklamēšanu.
Uzņēmums dibināts 1953. gadā kā Buena Vista Film Distribution Company, Inc. (vēlāk pārdēvēts par Buena Vista Distribution Company, Inc. un Buena Vista Pictures Distribution, Inc.) Pašreizējais nosaukums uzņēmumam ir kopš 2007. gada aprīļa.
Niks Ričijs
Nikolass Ričijs (en, dzimis ) ir Kanādas hokejists, spēlē kreisās malas uzbrucēja pozīcijā. Pašlaik (2023) Ričijs pārstāv NHL klubu Kalgari "Flames".
Karjera
2014. gada NHL draftā Ričiju ar kopējo 10. numuru izvēlējās Anahaimas "Ducks". Savu debiju NHL Ričijs piedzīvoja pret Karolīnas "Hurricanes". 2020. gada februārī Ričijs tika aizmainīts uz Bostonas "Bruins".
2022. gada 19. februārī Ričijs tika aizmainīts uz Arizonas "Coyotes" kopā ar trešās kārtas izvēli 2023. gadā vai otrās kārtas izvēli 2025. gadā apmaiņā pret Raienu Dzingelu un Iļju Ļubuškinu.
2023. gada 3. martā Ričiju NHL maiņas termiņa beigās Arizona nosūtīja kopā ar Troju Stečeru uz Kalgari Flames apmaiņā pret viņa brāli Bretu Ričiju un Konoru Makiju. Tā bija pirmā reize NHL vēsturē, kad brāļi tika aizmainīti tieši viens pret otru, bet otro reizi Ziemeļamerikas profesionālajā sportā pēc 2008. gada Nacionālās basketbola asociācijas (NBA) darījuma, kad Pau Gazols un Marks Gazols apmainījās viens pret otru. Niks Ričijs guva savus pirmos vārtus debijas spēlē Kalgari Flames pret Dalasas Stars 2023. gada 6. martā.
Graši (Kaunatas pagasts)
Graši ir ciems Kaunatas pagastā, Rēzeknes novadā. Atrodas 273 km attālumā no Rīgas.
Jēkabs Landaus
Jēkabs Landaus ( — 1941. gads) bija ebreju izcelsmes Latvijas politiķis. Bijis Latvijas Satversmes sapulces deputāts, Ebreju nacionāldemokrātu partijas pārstāvis.
Biogrāfija
Jēkabs Landaus piedzima. Ieguvis augstāko izglītību, strādājis ebreju skolā. Bijis Tautas padomes loceklis. 1920. gadā ievēlēts Latvijas Satversmes sapulcē, pārstāvēja Ebreju nacionāldemokrātu partiju.
Miris 1941. gadā vācu okupācijas laikā.
Graciāno Pelle
Graciāno Pelle (it, dzimis Sančezārio di Lečē, Itālijā) ir itāļu futbolists, Anglijas Premjerlīgas kluba Southampton F.C. un Itālijas futbola izlases spēlētājs. Spēlē uzbrucēja pozīcijā.
Sācis futbolista gaitas vietējā kluba U.S. Lecce jauniešu un junioru komandās. Serie A kluba sastāvā debitējis 2004. gadā. No 2005. līdz 2007. gadam periodiski izīrēts vairākiem Itālijas klubiem. 2007. gadā noslēdzis līgumu ar Nīderlandes klubu AZ Alkmaar, kura sastāvā 2008./2009. gada sezonā kļuva par valsts čempioniem. 2011. gadā atgriezies Itālijā Parma F.C. sastāvā, kas Pelli izīrēja U.C. Sampdoria un Nīderlandes Feyenoord, kur viņš kļūst par pirmo itāli kluba sastāvā un izcēlās ar augstu rezultativitāti. 2014. gadā Pelle noslēdz 3 gadu līgumu ar Anglijas Premjerlīgas klubu Southampton F.C. par 8 miljoniem GBP.
Pelle spēlēji Itālijas junioru izlasēs, kā arī piedalījies atlases turnīrā Itālijas izlases sastāvā Pekinas olimpiskajām spēlēm, bet finālturnīrā nepiedalījās. Itālijas galvenajā izlasē debitējis 2014. gada 13. oktobrī spēlē pret Maltu, kurā guva vienīgos vārtus.
Sasniegumi
AZ
Shandong Luneng Taishan
Bāta
Bāta var būt:
CITRO
CITRO ir Latvijas pārtikas un nepārtikas preču mazumtirdzniecības tīkls. Tā galvenais birojs atrodas Rīgā. Veikalu tīkls ir izveidots 2019. gadā, trim uzņēmumiem atdaloties no Top! veikalu tīkla.
CITRO veikalu tīklā ietilpst vairāk nekā 80 veikali visā Latvijā. Veikali pieder 3 uzņēmumiem: AS Diāna (Kurzeme), SIA Gabriēla (Kurzeme, Rīga), SIA Lekon (Latgale), SIA AA & CO (Kurzeme). Veikalu tīklam ir centralizēta noliktavas bāze pie Rīgas lidostas.
SIA Latvian Retail Management veikalu CITRO tīklam nodrošina vienotu preču iepirkumu sistēmu, kopējas mārketinga aktivitātes, centralizētus preču importa un loģistikas pakalpojumus. Katra sadarbības partnera tirdzniecības vietās tiek nodrošināta individuāla piedāvājuma veidošana, atbilstoši reģiona tradīcijām un vietējo ražotāju piedāvājumam.
Vēsture
2019. gada maijā uzņēmumi AS Diāna, SIA Gabriēla un SIA Lekon nolēma atdalīties no top! veikalu tīkla. 2019. gada 4. oktobrī tika paziņots, ka šie trīs uzņēmumi dibinājuši SIA Latvian Retail Management un attīstīs jaunu veikalu zīmolu CITRO, ko plānots ieviest līdz 2020. gada janvārim. Veikalu tīkla nodrošināšanas uzņēmums SIA Latvian Retail Management bija dibināts 2018. gada 12. decembrī.
2019. gada 8. novembrī Ventspilī tika atklāti pirmie CITRO veikali. 2020. gada 2. aprīlī tika paziņots, ka CITRO tīklam pievienojies top! veikalu tīklu atstājušais uzņēmums SIA AA & CO ar četriem veikaliem Ventspilī, Ugālē, Popē un Piltenē. 2021. gada 18. jūlijā pie Rīgas lidostas tika atklāta centralizēta Citro noliktavas bāze, telpas nomājot Green park noliktavu un biroja telpu kompleksā.
Džeks Čarltons
Džons Čarltons (en, dzimis, miris ) bija angļu futbolists un futbola treneris. Spēlējis centra aizsarga pozīcijā, bijis Anglijas futbola izlases pārstāvis.
Visu savu spēlētāja karjeru, no 1950. gada līdz 1973. gadam, pavadījis Leeds United komandā, palīdzot komandai izcīnīt Anglijas Otrās divīzijas un Pirmās divīzijas čempionu titulu, FA kausu, Anglijas Līgas kausu, FA Charity Shield un divus Starppilsētu gadatirgu kausus. Ar 629 mačiem līgas ietvaros un 762 mačiem kopumā, Čarltons ir Leeds United visu laiku spēlēm bagātākais futbolists. Džeks ir vecākais brālis bijušajam Manchester United futbolistam Bobijam Čarltonam.
Ar Anglijas futbola izlasi uzvarējis 1966. gada FIFA Pasaules kausā. Piedalījies arī 1970. gada FIFA Pasaules kausā un 1968. gada Eiropas čempionātā.
Savu trenera karjeru iesācis Middlesbrough komandā. Vēlāk strādājis gan Sheffield Wednesday, gan Newcastle United. 1986. gadā kļuvis par Īrijas futbola izlases galveno treneri, un aizvedis komandu līdz tās pirmajam Pasaules kausam 1990. gadā. Vadījis izlasi arī 1988. gada Eiropas čempionātā un 1994. gada FIFA Pasaules kausā.
Spēlētāja karjera
Leeds United
Anglija
Trenera karjera
Middlesbrough
Windsor Park
Windsor Park ir futbola stadions, Belfāstā, Ziemeļīrijā, Apvienotajā Karalistē. Tajā savas mājas spēles aizvada Ziemeļīrijas futbola izlase un Linfield F.C. Stadionā tiek rīkoti arī koncerti. Tā ietilpība ir 18 614 vietas.
Mačāni (Upmalas pagasts)
Mačāni ir ciems Vārkavas novada Upmalas pagastā. Atrodas pagasta rietumu daļā 9,7 km no pagasta un novada centra Vecvārkavas un 192,7 km no Rīgas.
Apdzīvotā vieta atrodas pie autoceļa V678 (Līksna–Kalupe–Vecvārkava–Rožupe), Dubnas upes labajā krastā.
Silinīki (Vērēmu pagasts)
Silinīki ir skrajciems Rēzeknes novada Vērēmu pagastā, kādreiz bija vienota apdzīvota vieta ar Audriņu pagasta Silinīkiem. Ciems atrodas pagasta rietumos, pie reģionālā autoceļa Rēzekne—Gulbene (P36).
Jānis Šulcs
Jānis Frīdrihs Šulcs (1885-1979) bija latviešu ķirurgs, Latvijas Universitātes Medicīnas fakultātes profesors (1937–1944), Rīgas pilsētas 2. slimnīcas direktors (1941-1943), aktīvs sabiedrisks darbinieks. Viens no 1944. gada 17. marta Latvijas Centrālās padomes memoranda parakstītājiem.
Dzīvesgājums
Dzimis 1885. gada 22. augustā Lielstraupes pagastā Straupes mācītājmuižas zemnieka Jāņa Šulca un viņa sievas Kristīnes ģimenē. Mācījās Straupes draudzes skolā (1894-1898) un Rīgas pilsētas ģimnāzijā (1898-1905). Studēja medicīnu Vīnes un Cīrihes universitātēs (1906-1908), Tērbatas universitātē (1908-1911) pie Vernera Cēges fon Manteifela. Pēc diploma iegūšanas bija ārsts Straupes pagastā (1912–1915). Pirmā pasaules kara laikā Krievijas impērijas armijas kara ārsts okupētajā Galīcijā un Rumānijā (1915–1917), tad Ukrainas Tautas Republikas armijā (1918), Sarkanajā armijā (1919-1920) un Latvijas armijā (1921).
Latvijas Universitātes Medicīnas fakultātes jaunākais asistents (1921), pēc Dr. med. grāda iegūšanas (1926) kļuva par privātdocentu (1928) un LU Hospitālās ķirurģijas klīnikas vadītāju (1929), docentu (1934), profesoru (1937). Veselības veicināšanas biedrības sekcijas priekšnieks, Latviešu ārstu biedrības priekšnieks (1938). 1940. gada aprīlī J. Šulcu ievēlēja par Rīgas pilsētas 2. slimnīcas Fakultātes ķirurģijas klīnikas vadītāju, bet 1941. gada jūlijā par slimnīcas direktoru.
Otrā pasaules kara beigās 1944. gadā devās bēgļu gaitās uz Vāciju, kur piedalījās Baltijas universitātes dibināšanā. 1949. gadā izceļoja uz ASV, kur strādāja par ķirurgu Graftonā Ziemeļdakotas pavalstī. Miris 1979. gada 7. septembrī Graftonā, ASV.
Polo
Polo (en, cēlies no fa) ir komandu sporta veids, kurā spēles dalībnieki piedalās, jādami ar zirgiem. Spēles mērķis ir iesist vārtus pretinieku komandai, kas tiek darīts ar īpašām nūjām.
Polo tiek spēlēts uz 274 x 146 metrus liela zāles laukuma. Katrā komandā piedalās četri dalībnieki. Profesionāli tas tiek spēlēts 16 valstīs. Tiek uzskatīts, ka polo pirmoreiz ticis spēlēts Persijā kaut kad laikā no 6. gadsimta p.m.ē. līdz mūsu ēras 1. gadsimtam. Šis ir vecākais jāšanas sporta veids.
Nozīmīgākās polo sacensības ir Pasaules čempionāts, kas kopš 1987. gada notiek ik pēc 3—4 gadiem. Piecas reizes šis sporta veids tika iekļauts olimpisko spēļu programmā (1900—1936). Polo sporta veidu pārrauga Starptautiskā Polo federācija (Federation of International Polo).
Kaķu nams
Kaķu nams ir ēka Rīgā, Latvijā. Atrodas Meistaru ielā 10, pie Līvu laukuma pretī Lielās ģildes ēkai.
Vēsture
Ēka celta jūgendstilā 1909. gadā kā dzīvojamā un biroju ēka pēc arhitekta Frīdriha Šefela projekta. Ēkas simetrisko fasādi rotā dekoratīvi tornīši, ieejas portālu apvij ziedu raksts un virs durvīm novietots spārnots maskarons. Fasādi vainago debesīs skatoša ērgļa cilnis, uz stūru tornīšu smailēm atrodas pa kūkumu uzmetušam kaķim.
Mūsdienās ēkā atrodas restorāns un biroji.
Teiksmas par kaķiem
Ēkas celtnieks — bagāts latviešu tirgotājs — bijis apvainojies, jo netika uzņemts Lielajā ģildē. Tāpēc uz ēkas tika uzlikti divi kaķi, kuru astes pavērstas pret Lielās ģildes ēku. Kaķi tika pavērsti uz otru pusi pēc izraisītā skandāla un tam sekojošās tiesas prāvas. Pēc citas versijas kaķi pavērsti pret Rīgas domi (kas tobrīd atradusies tajā pašā virzienā, kur Lielā ģilde), jo ēkas īpašniekam bija strīds ar domi. Pēc būvkalēju meistara P. Laumaņa stāstītā viņu esot nolīguši uz jumta uzlikt kaķus par 25 rubļiem gabalā. Par kaķu kalēju uzskatīts Mazās Ģildes kalējs A. Bormanis. Lielā Ģilde ar kaķiem nav bijusi apmierināta, jo kaķi saslējuši astes kā uz pašu nelabo, un iesūdzējusi namīpašnieku tiesā. Prāvu pārtraucis tikai Pirmā Pasaules kara sākums 1914. gadā.
Jevgeņijs Aleksejevs
Jevgeņijs Aleksejevs (ru; dzimis Puškinā) ir Krievijas starptautiskais lielmeistars šahā (2002).
Biogrāfija
Divas reizes uzvarējis Krievijas junioru šaha čempionātā U14 vecuma grupā (1998, 1999). 2001. gadā dalījis pirmo vietu starptautiskajā šaha turnīrā Telavivā un izcīnījis bronzas medaļu Pasaules junioru šaha čempionātā U16 vecuma grupā. 2002. gadā uzvarējis starptautiskajos šaha turnīros Toljati, Hogevēnā (Nīderlande) un Sanktpēterburgā. 2004. gadā dalījis pirmo vietu Ženēvas starptautiskajā šaha turnīrā un piedalījies Pasaules šaha čempionātā pēc izslēgšanas sistēmas Tripolē, kurā 1. kārtā piekāpies Ututam Adianto. 2005. gadā izcīnījis sudraba medaļu Krievijas junioru šaha čempionātā un bronzas medaļu Pasaules junioru šaha čempionātā U20 vecuma grupā. 2006. gadā uzvarējis Krievijas šaha čempionātā, papildu mačā pieveicot Dmitriju Jakovenko. 2007. gadā uzvarējis Maskavas starptautiskajā šaha turnīrā Aeroflot Open. 2008. gadā dalījis pirmo vietu Bīles starptautiskajā šaha turnīrā. Vairākkārt piedalījies Pasaules kausa šahā izcīņā pēc izslēgšanas sistēmas, kurā lielāko panākumu guvis 2007. gadā, kad tikai ceturtdaļfinālā zaudējis Sergejam Karjakinam. 2013. gadā Legņicā izcīnījis sudraba medaļu Eiropas individuālajā šaha čempionātā.
Par panākumiem turnīros FIDE 2000. gadā Aleksejevam piešķīrusi starptautiskā meistara (IM), bet 2002. gadā - starptautiskā lielmeistara (GM) nosaukumu.
Melody Time
Melody Time ir 1948. gada ASV animācijas filma. Filmas režisori ir Hamiltons Lasks, Klaids Džeronīmi, Džeks Kinnijs un Vilfrēds Džeksons. Galvenos tēlus ierunājuši Rojs Rodžerss, Trigger, Deniss Dejs, The Andrews Sisters, Fred Waring and the Pennsylvanians, Fredijs Mārtins, Etela Smita, Frānsesa Langforda, Badijs Klārks un Bobs Nolans.
Filma sastāv no septiņām daļām: Once Upon a Wintertime, Bumble Boogie, The Legend of Johnny Appleseed, Little Toot, Trees, Blame It on the Samba un Pecos Bill.
Once Upon a Wintertime galvenie varoņi ir Dženija un Džo, divi mīlnieki, kuri satikušies kādā decembra dienā. Segmenta Bumble Boogie galvenais varonis ir vientuļa kamene, kas cenšas novērst vizuālu un muzikālu neprātu. The Legend of Johnny Appleseed pamatā ir stāsts par Džonu Čepmenu, kurš lielu daļu sava mūža pavadīja, klejojot pa Rietumameriku (galvenokārt Ohaio un Indiānu) un stādot ābeles. Little Toot pamatā ir Hārdija Gramatka tāda paša nosaukuma stāsts. Segmenta galvenais varonis ir neliels velkonis, kas vēlas būt tāds pats kā viņa tēvs, tomēr nekādi nespēj izvairīties no nepatikšanām. Daļa Trees balstīta uz Džoisa Kilmera tāda paša nosaukuma dzeju. Segmentā Blame It on the Samba Donalds un Hosē iepazīstas ar sambu. Daļa Pecos Bill veidota par Teksasas stāstu varoni Pecos Bill, kuru uzaudzināja koijoti, bet pieaudzis viņš kļuva par visu laiku labāko kovboju.
Ina Strazdiņa
Ina Strazdiņa (dzimusi Talsos) ir Latvijas žurnāliste. 2009. gadā atzīta par Eiropas Gada cilvēku Latvijā.
Biogrāfija
I. Strazdiņa ir dzimusi Talsos, mācījusies Talsu 1. vidusskolā un Latvijas Universitātes Sociālo zinātņu fakultātes Komunikācijas zinātņu katedrā. Pirmā darbavieta bijusi laikrakstā "Talsu Vēstis", no 2004. līdz 2018. gadam viņa strādāja Latvijas Radio, no 2006. gada — kā korespondente Briselē.
2001. gadā saņēmusi Latvijas Žurnālistu savienības balvu "Žurnālistikas cerība", 2009. gadā saņēmusi titulu Eiropas Gada cilvēks Latvijā, apliecinot "tā ieguvēja ticību Eiropas idejām un vēlmi paplašināt sabiedrības zināšanas par Eiropas jautājumiem". No 2009. līdz 2018. gadam gatavoja reportāžas arī laikrakstam "Latvijas Avīze".
2012. gadā saņēmusi Cicerona balvu "par mērķtiecīgu ieguldījumu žurnālistikā".
No 2019. gada 2. janvāra strādā Latvijas Televīzijas Ziņu dienestā par Ārzemju ziņu redaktori, kā arī kopā ar kolēģi Tomu Pastoru vada ārpolitikas ziņu raidījumu "Pasaules panorāma".
Grauži
Grauži ir ciems Lizuma pagastā, Gulbenes novadā. Atrodas 169 km attālumā no Rīgas.
Ašrafs Gani
Muhamads Ašrafs Gani Ahmadzajs (ps,, dzimis ) ir Afganistānas politiķis, akadēmiķis un ekonomists, no 2014. gada septembra līdz 2021. gada augustam bija Afganistānas prezidents. Viņš ASV un citās valstīs ir studējis antropoloģiju vairākās mācību iestādēs un ieguvis doktora grādu antropoloģijā. 2002. gadā, pēc Taliban valdības gāšanas, atgriezās Afganistānā. No 2002. līdz 2004. gadam bija Afganistānas finanšu ministrs. 2021. gadā, kad Taliban atkal pārņēma kontroli pār Afganistānu, Ašrafs Gani sākotnēji emigrēja uz Taškentu, Uzbekistānu, bet pēc tam ieguva politisko patvērumu Apvienotajos Arābu Emirātos.
Valonija
Valonija ir reģions Beļģijas dienvidu daļā. 2008. gadā tajā dzīvoja aptuveni 3,46 miljoni iedzīvotāju, no kuriem vairums runā franču valodā, bet aptuveni no 10 līdz 20% iedzīvotāju ikdienā runā arī valoņu valodā. Valonijas administratīvais centrs ir Namīra, lai gan Šarlruā un Ljēža ir lielākas par Namīru. Reģiona platība ir 16 844 km², kas ir 55% no Beļģijas kopējās platības.
Administratīvi Valonija sīkāk dalās piecās provincēs: Eno, Ljēžā, Luksemburgā, Namīrā un Valoņu Brabantē.
Vēsture
1369. gadā Flandrijas hercogiene Margareta III apprecējās ar Burgundijas hercogu Filipu Plikpauri, līdz ar to gan Flandrija, gan tagadējā Valonija nonāca Burgundijas pakļautībā. 1477. gadā hercogiene Burgundijas Marija apprecējās ar Svētās Romas impērijas ķeizaru Maksimiliānu I, un Burgundijas hercogiste nonāca Svētas Romas impērijas kontrolē.
1549. gadā Svētās Romas impērijas ķeizars Kārlis V izveidoja Septiņpadsmit provinces (la). 1555. gadā Kārlis V nodeva provinces savam dēlam, Spānijas karalim Felipem II. 1579. gadā trīs katoļu provinces izveidoja Arrasas ūniju. Tajā pašā gadā provinces parakstīja līgumu ar Spāniju, kas deva tām lielu administratīvo brīvību, savukārt provinces atzina par valdnieku Spānijas karali Felipi II un tika nosauktas par Spānijas Nīderlandi. Nīderlandes revolūcijas laikā gar dienvidu robežu norisinājās spāņu karaspēka sadursmes ar frančiem līdz pat 17. gadsimta beigām. 1700. gadā sākās karš par Spānijas mantojumu, rezultātā Valonija nonāca Austrijas Hābsburgu dinastijas valdījumos.
No 1792. līdz 1815. gadam Valonija bija Francijas sastāvā, tās teritorijā norisinājās Vaterlo kauja, kur Septītās koalīcijas alianse (Apvienotā Karaliste, Prūsijas Karaliste, Austrijas Impērija un citas valstis) uzvarēja Napoleona Bonaparta Pirmo Francijas impēriju. Saskaņā ar Vīnes kongresa lēmumiem, no 1815. gada Valonija bija Nīderlandes sastāvdaļa.
1830. gadā notika Beļģijas revolūcija un tā paša gada beigās Valonija kļuva par Beļģijas sastāvdaļu. Valoniju gan Pirmā pasaules kara, gan Otrajā pasaules kara laikā okupēja Vācijas armija.
Marģitava
Marģitava (arī Margitava, Margitova) ir ciems Vārkavas novada Upmalas pagastā. Atrodas pagasta centrālajā daļā 10,0 km no pagasta un novada centra Vecvārkavas un 197 km no Rīgas.
Apdzīvotā vieta atrodas nomaļus no valsts autoceļiem, uz rietumiem no Ašenieku purva.
Tulia
Tulia ir poļu mūzikas grupa, kas savu darbību aizsāka 2017. gadā. Grupa pārstāvēja Poliju 2019. gada Eirovīzijas dziesmu konkursā Telavivā, Izraēlā ar dziesmu Fire of Love (Pali się). Savā pusfinālā viņas ieguva 11. vietu, kas neļāva kvalificēties finālam ar tikai 2 punktu starpību no 10. vietas.
Diāna Dadzīte
Diāna Krūmiņa (dzimusi Diāna Dadzīte ) ir latviešu vieglatlēte, startē mešanas disciplīnās.
2017. gada 18. novembrī apbalvota ar Triju Zvaigžņu ordeņa 5. šķiru.
2022. gadā apprecējusies ar Egonu Krūmiņu.
Monreālas olimpiskais stadions
Monreālas Olimpiskais stadions ir stadions Monreālā, Kanādā. Tajā savas mājas spēles aizvada MLS komanda CF Montréal (agrāk Monreālas "Impact"). 1976. gadā šeit notika vasaras olimpiskās spēles. Tajā ir 61 004 skatītāju vietas.
Beringovska
Beringovska (ru, ckt — ‘putnu baru beigas’) ir pilsētciemats Krievijas ziemeļaustrumos, Čukotkas autonomā apvidū Anadiras rajonā. Izvietojies rajona dienvidaustrumos 10 km no Beringa jūras Ugoļnajas līča piekrastes un 200 km no rajona un autonomā apvidus centra Anadiras.
Vēsture
1886. gadā līča piekrastē tika atklātas bagātīgas akmeņogļu iegulas. Vēlākos gados to kā kurināmo izmantoja līcī ienākošie kuģi un līci nodēvēja par Ogļu līci (Угольная бухта). 1941. gada martā tika nodibināta pirmā rūpnieciskās ieguves šahta Buhtugoļ, bet tā paša gada augustā no Vladivostokas ieradās pirmie 176 celtnieki un kalnrači, kas sākotnēji mitinājās piekrastē zemnīcās. 1946. gadā nodibināts Ugoļnijas ciemats.
1957. gadā Čukču nacionālā apvidus sastāvā tika izveidots Beringovskas rajons, par tā centru kļuva Ugoļnija, kam piešķīra pilsētciemata statusu un pārdēvēja par Beringovsku. 1975. gadā rajona centru pārnesa uz Nagornijas pilsētciematu 5 km uz rietumiem no Beringovskas. 2000. gadā Nagornija tika pievienota Beringovskai, pēc tam Beringovska tika pamesta, visi iedzīvotāji pārcelti uz Nagorniju. 2008. gadā Beringovskas rajons likvidēts, to pievienojot Anadiras rajonam.
1989. gadā Beringovskā bija 3004 iedzīvotāji, bet Nagornijā — 4149. Pēc akmeņogļu ieguves samazināšanās iedzīvotāju skaits strauji samazinājās un pēc pēdējās šahtas slēgšanas 2015. gadā tas samazinājies līdz 800 cilvēkiem.
Infrastruktūra
Ciematā ir slimnīca, vidusskola, bērnudārzs, divas bibliotēkas, pasts, viesnīca, aptieka. Dienvidos no ciemata līča krastā lidosta.
Ivars Krastiņš (ārsts)
Ivars Krastiņš (1955) ir latviešu ārsts un sabiedriskais darbinieks, Latvijas Ārstu biedrības pirmais prezidents, bijušais Latvijas Augstākās Padomes deputāts.
Dzīvesgājums
Dzimis Rīgā pianista Valda Krastiņa ģimenē. Studēja Rīgas Medicīnas institūtā (RMI), studiju laikā viņš spēlējis basģitāru rokmūzikas grupā, darbojies arī kā dīdžejs Poligrāfiķu klubā. Pēc augstskolas beigšanas strādāja par asistentu RMI Vispārējās ķirurģijas katedrā un Anestezioloģijas un reanimatoloģijas katedrā, līdztekus strādāja P. Stradiņa Republikas klīniskajā slimnīcā par ārstu.
Atmodas kustības laikā Krastiņš 1988. gadā iesaistījās Latvijas Ārstu biedrības veidošanā, ievēlēts par tās pirmo prezidentu. 1990. gadā viņu ievēlēja par Latvijas Augstākās Padomes deputātu no 10. Rīgas vēlēšanu apgabala, 1990. gada 4. maijā Krastiņš nobalsoja par Latvijas Republikas neatkarības atjaunošanu.
Apbalvojumi
2000. gadā Krastiņu apbalvoja ar trešās šķiras Triju Zvaigžņu ordeni un goda zīmi par piedalīšanos 1991. gada janvāra barikāžu laika notikumos.
Anna Bakstera
Anna Bakstera (en, dzimusi, mirusi ) bija amerikāņu aktrise. Saņēmusi Amerikas Kinoakadēmijas balvu, Zelta globusa balvu, kā arī nominēta Emmy balvai.
Bakstera ir ievērojamā amerikāņu arhitekta Frenka Loida Raita mazmeita. Savu kinodebiju piedzīvojusi filmā 20 Mule Team (1940). Bakstera noslēdza līgumu ar 20th Century Fox. 1942. gadā viņu aizdeva studijai RKO Radio Pictures, lai atveidotu lomu Orsona Velsa filmā "Lieliskie Ambersoni". 1947. gadā Bakstera saņēma gan Amerikas Kinoakadēmijas balvu, gan Zelta globusa balvu kategorijā "Labākā aktrise otrā plāna lomā" par lomu filmā The Razor's Edge (1946). 1951. gadā viņu nominēja Kinoakadēmijas balvai par lomu filmā "Viss par Ievu" (1950). Bakstera strādājusi ar tādiem pazīstamiem Holivudas režisoriem kā Billiju Vailderu filmā Five Graves to Cairo (1943), Alfredu Hičkoku filmā "Es atzīstos" (I Confess, 1953), Fricu Langu filmā "Zilā gardēnija" (The Blue Gardenia, 1953) un Sesilu Demillu filmā "Desmit baušļi" (The Ten Commandments, 1956).
Kristīne Lagarda
Kristīne Lagarda (fr; dzimusi ) ir Eiropas Centrālās bankas prezidente (kopš 2019. gada 1. novembra). Iepriekš bijusi Starptautiskais Valūtas fonda (SVF) izpilddirektore (2011—2019). Pirms tam bijusi ministre Francijas valdībā – tirdzniecības ministre (2005–2007), lauksaimniecības un zvejniecības ministre (2007), ekonomikas, finanšu un rūpniecības ministre (2007–2011).
Viņa bija pirmā sieviete SVF izpilddirektores amatā, tāpat viņa bija pirmā sieviete G8 valstīs, kas kļuva par finanšu un ekonomikas ministri. 2009. gada novembrī The Financial Times viņu nosauca par Eirozonas labāko finanšu ministri. viņa tika ievēlēta par SVF izpilddirektori, nomainot amatā Dominiku Strosu-Kānu.
Par mīlestību pašreiz nerunāsim
"Par mīlestību pašreiz nerunāsim" ir 1988. gada Latvijas PSR mākslas filma. Filmas režisors ir Varis Brasla. Filma uzņemta Rīgas Kinostudijā pēc Andra Kolberga romāna "Automobilī, rīta pusē" motīviem.
Sižets
Pavadījusi sešus gadus cietumā, Brigita atgriežas dzimtajā pilsētā. Vīrs Indulis tagad apprecējies ar citu, Brigitas un Induļa dēls aug jaunajā ģimenē. Bijušo laulāto tikšanās paiet atmiņās...
Sonijs Milano
Frenks "Sonijs" Milano (en, dzimis ) ir ASV hokejists, spēle uzbrucēja pozīcijā. Pašlaik (2022) Milano pārstāv NHL komandu Vašingtonas "Capitals".
Vakara variants
Sižets
Galvenā filmas varone - skolotāja Anna Medne 36 gadu vecumā beidz institūtu un pēc norīkojuma tiek nosūtīta strādāt uz nelielas provinces pilsētiņas vakarskolu. Viņas mūsdienīgā apmācības metode nerod atbalstu starp jaunajiem kolēģiem. Skolotāja pret savu gribu tiek iepīta sava audzēkņa sarežģītajās ģimenes attiecībās.
Urbīno
Urbīno (it, ) ir pilsēta Itālijā, Markes reģionā. Tā atrodas Pezāro un Urbīno provincē. Urbīno dzīvo 15 tūkstoši iedzīvotāju. Urbīno vēsturiskais centrs ir iekļauts UNESCO Pasaules mantojuma sarakstā. Senās Romas laikā pilsēta bija zināma ar latīņu nosaukumu Urbinum, kas burtiskā tulkojumā nozīmē "mazā pilsēta".
Slavenākie Urbīno dzimušie cilvēki ir renesanses gleznotājs Rafaēls un motobraucējs Valentino Rosi.
2054. gads
2054. gads būs parastais gads, kas pēc Gregora kalendāra sāksies ceturtdienā.
Baku "Ņeftči"
Baku "Ņeftči" ir Azerbaidžānas futbola klubs no valsts galvaspilsētas Baku, kas spēlē Azerbaidžānas Premjerlīgā.
Grafiskā lietotāja saskarne
Grafiskā lietotāja saskarne (en, GUI) ir lietotāja saskarnes paveids, kurā lietotājs izmanto attēlus, lai vadītu ierīci. Grafiskā saskarne var tikt izmantota datoros, telefonos un citās tehniskās ierīcēs. Pirmais dators, kas izmantoja grafisko saskarni, bija Xerox Alto, ko izlaida. Pirmā komerciālā operētājsistēma ar grafisko saskarni bija Macintosh.
Algebras pamatteorēma
Algebras pamatteorēma apgalvo, ka jebkuram nekonstantam vienargumenta polinomam ar kompleksiem koeficientiem ir vismaz viena kompleksa sakne. Tā kā jebkuru reālu skaitli var uzskatīt par komplekso skaitli ar imagināro daļu 0, tad šī teorēma ir spēkā arī polinomiem ar reāliem koeficientiem.
Par spīti nosaukumam, neeksistē tīri algebrisks pierādījums šai teorēmai. Zināmie pierādījumi ietver matemātisko analīzi vai topoloģijas konceptus. Šo teorēmu nevar uzskatīt par pamatteorēmu mūsdienu algebrai. Tā radās laikā, kad algebru uzskatīja par zinātni par vienādojumiem.
Amatas senleja
Amatas senleja ir dabas apvidus Vidzemes augstienē, viena no dziļākajām un savdabīgākajām Vidzemes un Latvijas upju ielejām. Izvietojusies Amatas upes vidustecē un lejtecē Cēsu novadā. Senlejas daļa no autoceļa A2 līdz Amatas ietekai Gaujā ietilpst Gaujas nacionālā parka dabas lieguma zonā, bet daļa — Roču meža rezervātā.
Amatas senleja veidojusies vienlaikus ar Gaujas senleju leduslaikmeta beigu posmā un pēcleduslaikmetā, ledāja kušanas ūdeņiem no Amatas augšteces ieplakas noplūstot uz Gauju. Senlejas augšdaļa no Dzirnupes ietekas līdz Rīgas—Valkas dzelzceļam atrodas Vidzemes augstienes pazeminājuma joslā, to ietver mežiem klātu kēmu pauguru un terašu joslas ar 2—4 terasēm. No dzelzceļa līdz ietekai Gaujā Amatas senleja sakrīt ar senāku pamatiežos iegrauztu ieleju. Tās dziļums pieaug no 15 līdz pat 50 metriem, platums — līdz 1—1,5 km. Līdz pat 40 m augstas dolomīta, mālu un smilšakmens kraujas mijas ar četrām līdz 15—16 m augstām akumulācijas un erozijas terasēm.
Senlejas krastos vairāki aizsargājami dabas objekti: Kājiņu ala, Vanagu iezis, Zvārtes iezis, Dzilnas iezis, Stūķu iezis, Ainavu krauja, Ķaubju iezis, Dambja iezis, Bruņa ala, Dolomītu krauja, Īļāku iezis, Vizuļu iezis, Kalnasmīdu avots.
Lubānas draudzes novads
Lubānas draudzes novads bija viens no 16 Vidzemes guberņas Cēsu apriņķa draudzes novadiem.
Vēsture
Līdz Livonijas karam atradies Rīgas arhibīskapijas Lubānas pilsnovada sastāvā. Zviedru Vidzemes laikā apvienots ar Ļaudonas draudzes novadu. 1648. gadā Lubānā uzcelta koka baznīca, kas nodedzināta Lielā Ziemeļu kara laikā. 1710. gada mēra epidēmijā Lubānas un Ļaudonas draudzes novadā no 2213 iedzīvotājiem nomira 914 (41,3%), no tiem Lubānas muižā 107 (17% no visiem).
1789. gadā uzcelta jauna koka baznīca, 1872. gadā tagadējā Lubānas evaņģēliski luteriskās baznīcas ēka.
Muižas
Lubānas draudzes novadā 1826. gadā bija šādas muižas:
Mazkursīši
Mazkursīši (arī Mazie Kūrsīši, latgaliešu: Mozī Kūrsīši) ir ciems Vārkavas novada Upmalas pagastā. Atrodas pagasta rietumu daļā 6,7 km no pagasta un novada centra Vecvārkavas un 195,8 km no Rīgas.
Apdzīvotā vieta atrodas pie autoceļa V678 (Līksna–Kalupe–Vecvārkava–Rožupe), Dubnas upes labajā krastā.
Spārnenes viļņotais līdzenums
Spārnenes viļņotais līdzenums ir dabas apvidus Austrumkursas augstienes ziemeļaustrumu daļā, platība — 964 kvadrātkilometri, robežojas ar Saldus pauguraini, Abavas senleju, Zemgales līdzenumu un Lielauces pauguraini.
TEC-2
Rīgas otrā termoelektrocentrāle (TEC-2) ir lielākā termoelektrostacija Latvijā, kas atrodas Aconē, Salaspils novadā. TEC-2 kopējā elektriskā jauda koģenerācijas režīmā ir 832 MW, bet kondensācijas režīmā – 881 MW.
Vēsture
Savu darbību Rīgas TEC-2 uzsāka 1975. gadā, bet pilnībā tika pabeigta 1979. gadā līdz ar visu energobloku uzstādīšanu, elektrostacijas kopējai jaudai sasniedzot plānoto apjomu - 390 MW. Elektrostacija ir aprīkota ar četriem ūdens sildkatliem, četriem enerģētiskajiem tvaika katliem un četrām tvaika turbīnām. Enerģijas ražošanai TEC-2 var izmantot dabasgāzi un dīzeļdegvielu.
Pēdējos gados Rīgas TEC-2 veikta daļēja stacijas tehnoloģisko iekārtu un vadības sistēmu modernizācija, optimizējot kurināmo dedzināšanas procesu un samazinot kaitīgo izmešu daudzumu atmosfērā.
Rīgas TEC-2 saražoto elektroenerģiju nodod Latvijas elektropārvades sistēmas 110 kilovoltu tīklā, savukārt saražoto siltumu realizē Rīgas siltumapgādes uzņēmuma "Rīgas Siltums" tīklā. 2004. gadā Rīgas TEC-2 izstrādāja 1 Twh elektroenerģijas un 2,049 TWh siltumenerģijas.
2004. gadā tika pieņemts lēmumu sākt ražotnes TEC-2 rekonstrukciju. Tajā no apbūves brīvajā teritorijā izbūvēja divus jaunus gāzes un tvaika turbīnu kombinētā cikla energoblokus. TEC-2 rekonstrukcija noslēdzās 2013. gada nogalē ar otrā energobloka atklāšanu. Pēc rekonstrukcijas TEC-2 kopējā koģenerācijas siltuma jauda ir 544 MW, bet elektriskā jauda koģenerācijas režīmā – 832 MW, kondensācijas režīmā – 881 MW. Savukārt kopējā Rīgas TEC-2 siltuma jauda, ieskaitot ūdens sildāmos katlus, sasniedz 1124 MW.
Ārējās saites
Filma par TEC-2 rekonstrukciju
Murgu aleja (2021. gada filma)
"Murgu aleja" (en) ir 2021. gada ASV neo-noir psiholoģiskā trillera filma, kuras režisors un viens no scenārija autoriem ir Giljermo del Toro. Filmā galvenās lomas atveido Bredlijs Kūpers, Keita Blanšeta, Toni Kolete, Vilems Defo, Ričards Dženkinss, Rūnija Mara, Rons Pērlmans, Mērija Stīnbergena un Deivids Stratērns. Filma ir balstīta uz 1946. gada Viljama Lindseja Grešama tāda paša nosaukuma romāna, un tā ir otrā grāmatas adaptācija pēc 1947. gada versijas.
Filma ir par karnevāla darbinieku Stenu Kārlailu (Kūpers), kurš, apvienojoties ar psiholoģi Lilitu Riteri (Blanšeta), izspiež naudu no cilvēkiem, izmantojot domu lasīšanas šovus.
"Murgu aleja" saņēma galvenokārt pozitīvas kritiķu atsauksmes, bet finansiāli filma nebija veiksmīga, nopelnot tikai 39 miljonus ASV dolārus pie 60 miljonu budžeta.
Sabelli
Sabelli ir etnonīms, kas apzīmē seno itāļu ciltis, kas apdzīvoja centrālo un Dienviditāliju Senās Romas veidošanās laikā.
Grebeiži
Grebeiži ir ciems Bērzgales pagastā, Rēzeknes novadā. Atrodas 260 km attālumā no Rīgas.
Aleksandrs Čehlovs
Aleksandrs Čehlovs (, Kamjaneca-Podiļska, Hmeļņickas apgabals -, Rīga ) bija Latvijas milicijas darbinieks, rakstnieks, dzejnieks, žurnālists un šahists.
Biogrāfija
Pēc skolas beigšanas mācījies Čerņivcu valsts universitātes fizikas un matemātikas fakultātē. No 1960. gada dienējis Padomju armijā - sākumā kā tankists, pēc tam raķešu karaspēka daļās. Kopš 1964. gada dzīvojis Rīgā. Strādājis Latvijas PSR milicijas strūktūrās par milicijas iecirkņa inspektoru, kriminālizmeklēšanas pilnvaroto un izmeklētāju. Pēc dienesta pakāpes bijis milicijas majors. Pēc atvaļināšanās no milicijas strādājis par žurnālistu dažādos Latvijā krievu valodā iznākušajos preses izdevumos.
Rakstnieks un dzejnieks
Pirmos dzejoļus uzrakstījis vēl skolas gados. 1970. gadu Krievijas literārajos žurnālos bijušas atsevišķu dzejoļu publikācijas. Pirmā grāmata, stāstu krājums "Mednis" (1981, Rīga, Liesma, krieviski: «"Глухарь", и другие рассказы») 1982. gadā ieguvusi pirmo prēmiju Latvijas rakstnieku savienības un Latvijas PSR Iekšlietu ministrijas konkursā. Krājumā bija stāsti par reāliem notikumiem, kuru autors bija redzējis sava dienesta laikā iekšlietu struktūrās. Arī turpmākajā Čehlova daiļradē kriminālā tēma ieņēma centrālo vietu. Par pazīstamāko viņa darbu kļuva dokumentālais stāsts par sērijveida slepkavu Staņislavu Rogaļovu - «Lieta № 1» (Rīga, 1995, ISBN 5-86730-005-6, krieviski: «Дело № 1»), kura ar nosaukumu «Superaģenta gals» (krieviski: «Конец суперагента») 1992. gadā tika publicēta laikrakstos «Новости Риги» un «Независимая балтийская газета». Čehlovam pirmajam izdevās parādīt skaļās lietas padomju laikā noklusētos aspektus, kaut gan brīžiem faktu izklāstā bija vērojams subjektīvs vērtējums. 1992. gada rudenī bijušais Latvijas iekšlietu ministrs Aloizs Vaznis iesniedza tiesā prasību pret Čehlovu par dažiem dokumentālajā stāstā minētajiem faktiem, un tiesa daļēji apmierināja eksministra prasību. Visas savas daiļrades laikā Čehlovs saglabāja interesi par vēsturisku tematiku, ironisku skatienu uz mūsdienu dzīves reālijām, izpratni par literatūras klasikas nezūdošo vērtību. Nereti piedalījies publiskos dzejas pasākumos. Autors grāmatām «Armijas komandiera Eihes mīkla» (Rīga, 1991, krieviski: «Загадка командарма Эйхе»), «Operācija "Otello"» (Rīga, 1995, krieviski: «Операция "Отелло"»), «"Džokera" bīstamie sakari» (Rīga, 2002, ISBN 9984-9596-0-0, krieviski: «Опасные связи "Джокера"»), «Niķelētie rokasdzelži» (Rīga, 2006, ISBN 9984-9596-2-7, krieviski: «Никелированные наручники»), dzejoļu krājumiem «Gladiators» (Rīga, 2001, ISBN 9984-19-267-9, krieviski: «Гладиатор»), «Liesmainā vernisāža» (Rīga, 2006, ISBN 9984-9596-1-9, krieviski: «Огненный вернисаж»), «Vīnes rapsodija» (Rīga, 2009, ISBN 9984-9596-3-5, krieviski: «Венская рапсодия»), «Zvaigžņu lietus» (Rīga, 2012, ISBN 978-9934-8300-5-1, krieviski: «Звёздный дождь»).
Šahists
No jaunības līdz dzīves beigām Aleksandrs Čehlovs aizrāvās ar šahu, un kā neprofesionāls šahists guva labus panākumus turnīros. Studiju gados Černovcu universitātē viņš uzvarēja sporta biedrības «Burevestnik» apgabala čempionātā, pēc tam armijas dienesta laikā kļuva par Pievolgas kara apgabala čempionu šahā. 1975. un 2004. gadā bijis Rīgas čempions šahā. 1994. gadā uzvarējis šaha žurnālistu čempionātā Bīlē (Šveice). 1998. gadā ieguvis FIDE meistara nosaukumu. Bijis kombinacionāla stila šahists. Vairākas reizes piedalījies Latvijas šaha čempionātu finālos: Šaha tēmai ir veltītas Čehlova grāmatas «Kaīsas gūstekņi» (Rīga, 2012, ISBN 9984-9596-7-8, krieviski: «Пленники Каиссы»), «Šaha pegazs» (Rīga, 2012, ISBN 978-9934-8300-2-0, krieviski: «Шахматный Пегас»), kurās viņš apraksta savus iespaidus šahista gaitu laikā. Grāmatās ir dažādu Latvijas šahistu portreti, par kuriem ir gan nopietnas atmiņas, gan draudzīgi dzejas šarži.
The Adventures of Ichabod and Mr. Toad
The Adventures of Ichabod and Mr. Toad ir 1949. gada ASV animācijas filma. Filmas režisori ir Klaids Džeronīmi, Džeks Kinnijs un Džeimss Algars. Galvenos tēlus ierunājuši Ēriks Blors, Pets O'Mallijs, Kolins Kempbels, Džons Makleišs, Kempbels Grānts, Klods Alisters, Leslija Denisone, Edmonds Stīvenss un The Rhythmaires.
Sēklinieku maisiņš
Sēklinieku maisiņš ir ādas un muskuļaudu veidojums, kurā atrodas vairākuma zīdītāju tēviņu vīrišķie dzimumdziedzeri — sēklinieki. Sēklinieku maisiņš atrodas starp dzimumlocekli un anālo atveri. Parasti sēklinieku maisiņu klāj apmatojums. Sēklinieku maisiņa galvenā funkcija ir neļaut sēkliniekiem sasilt līdz normālai ķermeņa temperatūrai, jo paaugstināta temperatūra var bojāt spermu. Temperatūra tiek kontrolēta, saraujoties maisiņam vēsākā laikā un izstiepjoties siltumā.
Limburgiešu valoda
Limburgiešu valoda (Lèmburgs) ir rietumģermāņu valoda, kas galvenokārt izplatīta Nīderlandes provincē Limburgā un Beļģijas provincē Limburgā, kā arī Vācijas vēsturiskajā apgabalā Reinzemē. Limburgiešu valodai ir arī daudz kopīgu iezīmju ar nīderlandiešu valodu un vācu valodu. Nereti tā tiek uzskatīta vai nu par nīderlandiešu, vai par vācu valodas dialektu. Kopējais limburgiešu valodas pratēju skaits tiek lēsts ap 1,3 miljoniem.
Donna Rīda
Donna Rīda (en, dzimusi, mirusi ) bija amerikāņu aktrise. Savā vairāk nekā 40 gadus ilgajā aktrises karjerā piedalījusies vairāk nekā 40 filmās.
Vislabāk pazīstama, attēlojot lomu Frenka Kapras Ziemassvētku filmā "Brīnišķā dzīve" (1946). Saņēmusi Amerikas Kinoakadēmijas balvu kategorijā "Labākā aktrise otrā plāna lomā" par lomu Freda Cinnemana kara drāmā "No šejienes līdz bezgalībai" (1953).
Pazīstama arī ar televīzijas šovu The Donna Reed Show (1958—1966), par ko vairākkārt nominēta Emmy balvai un saņēmusi Zelta globusa balvu.
Piedalījusies arī filmās The Human Comedy (1943), The Picture of Dorian Gray (1945), They Were Expendable (1945), The Last Time I Saw Paris (1954).
Volisa Simpsone
Volisa, Vindzoras hercogiene (en; iepriekš Volisa Simpsone (Wallis Simpson) un Volisa Spensere (Wallis Spencer); dzimusi Besija Volisa Varfīlda (Bessie Wallis Warfield), mirusi ) bija amerikāņu augstāko aprindu pārstāve. Viņas trešais vīrs princis Edvards (iepriekš karalis Eduards VIII) atteicās no troņa, lai apprecētos ar Volisu Simpsoni.
Biogrāfija
Volisas tēvs nomira drīz pēc viņas dzimšanas. Apmeklējusi Oldfields School skolu Kokisvilā, Mērilendā. 1916. gadā apprecējusies ar Jūras kara flotes pilotu Ērlu Spenseru. Viņu laulība tika šķirta 1927. gadā. Kādu laiku padzīvojusi ASV, pārcēlās uz dzīvi Anglijā, kur satika Ernestu Simpsonu. Viņi apprecējās 1928. gadā un dzīvoja netālu no Londonas. Būdama augstāko aprindu pārstāve, satika Eduardu, tobrīd — Velsas princi. Abi kļuva par draugiem un beigu beigās iemīlējies viens otrā. 1936. gadā Simpsone iesniedza prasību šķirt viņas otro laulību, lai varētu apprecēties ar Eduardu, kas bija kļuvis par Apvienotās Karalistes karali Eduardu VIII. Tomēr, tā kā bija jau divas reizes šķīrusies, bija sabiedriski un politiski nepieņemama ieņemt britu karalienes vietu.
Eduards VIII paziņoja par atteikšanos no troņa, lai apprecētos ar Volisu. Uzreiz pēc atteikšanās, pēc kuras par karali kļuva viņa brālis Džordžs VI Vindzors, Eduards pameta Angliju un pārcēlās uz dzīvi kontinentālajā Eiropā. 1937. gada maijā beidzot tika šķirta Simpsones laulība, Volisa un Eduards apprecējās Francijā. Bieži ceļojuši līdz Otrajam pasaules karam.
Pēc Otrā pasaules kara dzīvojuši Bahamās un Parīzē. Pēc Eduarda nāves 1972. gadā Simpsone bija publiski reti redzama. Pēc viņas nāves 1986. gadā tikusi apglabāta blakus vīram netālu no Vindzoras pils.
Liepājas Svētā Nikolaja pareizticīgo Jūras katedrāle
Liepājas Svētā Nikolaja pareizticīgo Jūras katedrāle jeb Karostas katedrāle ir Latvijas Pareizticīgās baznīcas dievnams Katedrāles ielā 7, Liepājas Karostā. Bizantiešu stilā celtā katedrāle ir lielākais pareizticīgo dievnams Latvijā, un tā ir viena no četrām Latvijas pareizticīgo katedrālēm (Rīgā, Daugavpilī, Jelgavā un Liepājā).
Vēsture
Baznīcas pirmsākumi meklējami 1890. gadā, kad izira Krievijas un Vācijas impēriju militārā savienība un pēc Krievijas imperatora Aleksandra III pavēles uz ziemeļiem no Liepājas sākās apjomīga cietokšņa un kara pilsētiņas celtniecība. Katedrāles būve sākās 1900. gadā pēc Pēterburgas arhitekta Vasilija Kosjakova projekta. Lielāku naudas daļu baznīcas būvniecībai ziedoja cara ģimene. 1903. gadā dievnamu iesvētīja par godu jūrnieku aizstāvim svētajam brīnumdarim Nikolajam, iesvētīšanās svinīgajā ceremonijā piedalījās imperators Nikolajs II, viņa ģimenes locekļi un izcili valstsvīri, kā arī Kurzemes ģenerālgubernators Georgijs Līvens, Liepājas pilsētas galva Cinks, pilsētas pārvaldes un sabiedrisko organizāciju pārstāvji.
Ēka
Baznīca projektēta un celta atbilstoši 17. gadsimta Krievijas pareizticīgo baznīcu stilam ar centrālo un četriem sānu kupoliem, kas simbolizē Jēzu Kristu ar četriem apustuļiem evaņģēlistiem. Ēkas konstrukcija ir unikāla, katedrālei nav nevienas kolonnas. Baznīcas būvniecībā arhitekts V. Kosjakovs pirmo reizi izmantoja monolītās betona liešanas metodi, tāpēc dievnams ir bez atbalsta kolonnām, visu milzīgo piecu kupolu masu tur četras krustojošās arku velves. Dievnama augstums pārsniedz piecdesmit metru.
Femke Bola
Femke Bola (nl; dzimusi Amersfortā) ir nīderlandiešu vieglatlēte, startē 400 metru barjerskrējienā, 400 metru distancē, kā arī stafetēs. Viņa ir bronzas medaļas ieguvēja 400 m barjerskrējienā, 2022. gada Pasaules čempionāta sudraba medaļniece, kā arī trīskārtēja Eiropas čempione. Pasaules rekordiste 400 m skrējienā telpās un Eiropas rekordiste 400 m barjerskrējienā.
Karjera
2019. gada Eiropas U-20 čempionātā Burosā uzvarēja 400 metru barjerskrējienā. Tajā pašā gadā piedalījās arī Pasaules čempionātā pieaugušajiem Dohā. 400 m/b iekļuva pusfinālā, kopvērtējumā ieņemot 22. vietu. Piedalījās arī 4x400 metru stafetē, kur Nīderlandes komanda ieguva 7. vietu.
2021. gada Eiropas čempionātā telpās Toruņā izcīnīja divas zelta medaļas: 400 metros un 4x400 metru stafetē. Tokijā, kas risinājās 2021. gada augustā, F. Bola izcīnīja bronzas medaļu 400 metru barjerskrējienā, uzstādot jaunu Eiropas rekordu (52,03). Olimpiskajās spēlēs startēja arī abās 4x400 metru stafetēs — gan sieviešu, gan jauktajām komandām. Tā paša gada septembrī uzvarēja Dimanta līgas finālsacensībās Cīrihē. 2021. gadā Eiropas vieglatlētikas asociācija atzina Bolu par gada uzlecošo zvaigzni sievietēm.
2022. gada Pasaules čempionātā telpās Belgradā ieguva divas sudraba medaļas: 400 metros un stafetē. 2022. gada Pasaules čempionātā ASV pilsētā Jūdžīnā izcīnīja sudrabu 400 m/b, piekāpjoties tikai Sidnijai Maklaflinai, kas uzstādīja jaunu pasaules rekordu. Bola ieguva sudraba medaļu arī 4x400 metru jauktajā stafetē, bet 4x400 metru sieviešu stafetes komanda ar Bolu sastāvā priekšskrējienā tika diskvalificēta. 2022. gada Eiropas čempionātā Minhenē izcīnīja trīs zelta medaļas: 400 metros, 400 m/b un 4x400 metru stafetē. 400 metru distanci veica 49,44 sekundēs, labojot Nīderlandes rekordu.
2023. gada 19. februārī sacensībās Apeldornā F. Bola uzstādīja jaunu Pasaules rekordu telpās 400 m skrējienā 49,26 sekundes, labojot visilgāk pastāvošo mūsdienu vieglatlētikas rekordu, kas kopš 1982. gada piederēja čehu skrējējai Jarmilai Kratohvīlovai. 2023. gada Eiropas čempionātā telpās ieguva divas zelta medaļas (400 m un 4x400 m stafetē). Dimanta līgas posmā Londonā uzlaboja sev piederošo Eiropas rekordu 400 m barjerskrējienā, uzrādot rezultātu 51,45 sekundes.
Džimijs Hauards
Džimijs Hauards (dzimis ) ir amerikāņu hokejists, vārtsargs. Pašlaik (2017) spēlē Nacionālās hokeja līgas kluba Detroitas "Red Wings" rindās.
Pāvels Tregubovs
Pāvels Tregubovs (ru; dzimis Krasnodarā) ir Krievijas starptautiskais lielmeistars šahā (1994), kas kopš 2023. gada šaha turnīros pārstāv Franciju.
Džimijs Hauards
Spēlētāja karjera
Par "Red Wings" pamatvārtsargu hokejists kļuva 2009.—10. gada NHL sezonā. Balsojumā par Kaldera balvas ieguvēju Hauards bija otrais aiz Tailera Maijersa. 2012. gadā piedalījās līgas Visu Zvaigžņu spēlē.
ASV hokeja izlases rindās spēlējis 2012. gada Pasaules čempionātā, kā arī 2014. gada olimpisko spēļu turnīrā.
Pāvels Tregubovs
Biogrāfija
1999. gadā kopā ar Simenu Agdesteinu un Mihailu Gureviču dalījis pirmo vietu Francijas starptautiskajā šaha festivālā Cappelle-la-Grande. 2000. gadā Itālijā uzvarējis pirmajā Eiropas individuālajā šaha čempionātā un Ņūdelī piedalījies Pasaules šaha čempionātā pēc izslēgšanas sistēmas, kurā 2. kārtā zaudējis Rustamam Kosimdžonovam. Tajā pašā gadā kopā ar Mihailu Gureviču un Ivanu Sokolovu dalījis pirmo vietu Amsterdamas starptautiskajā šaha turnīrā. 2007. gadā dalījis pirmo vietu Parīzes starptautiskajā šaha turnīrā. 2008. gadā dalījis pirmo vietu Odesas starptautiskajā šaha turnīrā Pivdenny Bank Chess Cup. 2009. gadā Hantimansijskā piedalījies Pasaules šaha kausa izcīņā pēc izslēgšanas sistēmas un 1. kārtā zaudējis Varužanam Akopjanam.
Kalētu iela
Iela nosaukta Kalētu — Kalētu pagasta centra Dienvidkurzemes novadā — vārdā.
Pāvels Tregubovs
Biogrāfija
Par panākumiem turnīros FIDE 1994. gadā Tregubovam piešķīrusi starptautiskā meistara (IM), bet 1993. gadā - starptautiskā lielmeistara (GM) nosaukumu. FIDE vecākais treneris no 2012. gada. Aktīvi piedalās Starptautiskās šaha profesionāļu asociācijas (en) darbā un ieņem vadošos amatus šajā organizācijā.
Personīgā dzīve
2015. gada vasarā apprecējies ar Krievijas šaha lielmeistari Aleksandru Kosteņuku.
Kalētu iela
Ielu savienojumi
Kalētu iela ir savienota ar šādām ielām:
Kumeļupe
Kumeļupe ir Kļavaisas labā krasta pieteka Smiltenes novadā.
Izteka — pie Aškājas. Tek ziemeļaustrumu virzienā. Ietek Kļavaisā pie Kļavaisiem. Kumeļupi nešķērso valsts autoceļi.
Airbus A220
Saimē ietilpst divu veidu lidmašīnas: A220-100 un A220-300. Tās atšķiras ar fizelāžas garumu un sēdvietu skaitu, bet maksimālā lidojuma distance ir vienāda.
Pirmā lidsabiedrība, kura ar A220-100 sāka lidojumus, 2016. gadā bija Swiss Global Air Lines, bet pirmā aviokompānija, kas sāka komerciālos lidojumus ar A220-300, bija Latvijas nacionālā lidsabiedrība airBaltic.
2017. gada 16. oktobrī Francijas Airbus paziņoja par līdzdalību CSeries programmā. Darījumu pēc regulējošo institūciju apstiprināšanas pabeidza 2018. gadā; Airbus komandītsabiedrībā C Series Aircraft Limited Partnership ieguva 50,01 % kapitāldaļu, Bombardier paturēja 31 % un Investissement Québec — 19 %.
Storožineca
Storožineca (uk) ir pilsēta Ukrainas rietumu daļā, Čerņivcu apgabala cetrālajā daļā, Storožinecas rajona centrs pie Siretas upes.
Vēsture
Rakstos pirmoreiz minēta 1448. gadā. Atradās Moldāvijas kņazistes sastāvā. No 1774. gada — Hābsburgu impērijas (Austroungārijas) sastāvā. No 1918. līdz 1940. gadam — Rumānijā. 1940. gadā, pamatojoties uz Molotova-Ribentropa paktu, tā iekļāvās PSRS. 1941. gadā, Vācijai iebrūkot PSRS, tā atkal iekļāvās Rumānijā, bet pēc Vācijas sakāves — PSRS. No 1991. gada — Ukrainas pilsēta.
2024. gada Eiropas čempionāts futbolā
2024. gada Eiropas čempionāts futbolā jeb Euro 2024 būs 17. Eiropas čempionāts futbolā, ko rīko UEFA. Tas 2024. gada jūnijā un jūlijā notiks Vācijā.
Rīkotājvalsts izvēle
UEFA paziņoja, ka tikai divas valstis ir pieteikušās rīkot turnīru — Vācija un Turcija. Balsojums par rīkotājvalsts izvēli notika Nionā, Šveicē. Tajā piedalījās UEFA izpildkomitejas locekļi, rīkotājvalsts apstiprināšanai bija nepieciešams balsu vairākums. Saņemot 12 balsis, par Euro 2024 rīkotāju tika noteikta Vācija.
Stadioni
Čempionāta norisei tika izvēlēti 10 stadioni dažādās Vācijas pilsētās.
Charli XCX
Šarlote Emma Eitčisona (dzimusi ), labāk pazīstama ar savu skatuves vārdu Charli XCX, ir angļu dziedātāja un dziesmu autore.
Ameles pacēlums
Ameles pacēlums vai Ameļu pacēlums lēzeni viļņots, austrumu—rietumu virzienā izstiepts morēnas līdzenums Kursas zemienes ziemeļos. Izvietojies Ventspils novada Puzes pagastā Raķupes kreisajā krastā. Relatīvais augstums līdz 16 m. Leduslaikmeta beigās Baltijas ledus ezera divu agrīno stadiju laikā Ameles pacēlums bijis sala. No ziemeļos esošā Rindas līdzenuma to norobežo stāvkrasts, dienvidos pāreja uz Ugāles līdzenumu pakāpeniska. Pakājē vairāki purvi: ziemeļos — Dūmiņu purvs, dienvidos — Vasenieku purvs un Pumpura purvs. Pacēlumu šķērso autoceļš V1411, uz tā izvietojušies Ameles un Grūžu ciemi.